Sarmjentas

Sarmjentas () – miestas pietų Argentinoje, Čubuto provincijos pietvakariuose, 145 km į vakarus nuo Komodoro Rivadavijos, tarp Musterso ir Kolue Huapi ežerų, Senguero upės slėnyje. 9000 gyventojų.

 Istorija 
Sarmjentas – viena seniausių Patagonijos gyvenviečių. Įkurtas 1897 m. birželio 21 d. Išaugo kaip žemdirbystės centras. Vienas miesto pradininkų yra lietuvis Izidorius ŠlapelisLietuviai Argentinoje : 1918–1968 Lietuvos laisvės kovos metai / [paruošė ir redagavo Jonas Papečkys]. – Rosario, Argentina: Lietuvių bendruomenė, 1968 m. 210 psl, (LNB: 07/30071) Pranas Juozas Žilinskas. Kupiškėnas – sukilėlis, pirmasis Argentinos miesto Sarmiento gyventojas. Kupiškis: kultūra ir istorija, 2010, nr. 8, p. 48-52. http://polinomas.popo.lt/2012/04/23/4/#more-4  . Į miestą atsikėlė daug emigrantų iš Velso, Lietuvos, Prancūzijos, Rusijos. 1970 m., miestui švenčiant 73 metų sukaktį, K. Šlapelio pastangomis viena jo gatvė buvo pavadinta Lietuvos – „Lituania“ varduJonas Dovydaitis „Patagonijos lakūnas Kasimieras Šlapelis“, Švyturys: dvisavaitinis politinis visuomeninis ir literatūrinis iliustruotas žurnalas, 1977 m. Nr. 11.

 Ekonomika 
Vystoma drėkinamoji žemdirbystė (daugiausia sodininkystė). Gyvulininkystė (avių, galvijų auginimas). Jogurto gamyba.

 Lankytinos vietos 
 25 km nuo miesto yra vienintelis pasaulyje augalų fosilijų rezervatas Bosque Petrificado José Ormachea. Šiame rezervate yra „Suakmenėjęs miškas“ su daugybe nuo priešistorės išsisaugojusių ir suakmenėjusių medžių kamienų, lapų, šakų, vaisių.
 Poilsiavietės prie Musterso ir Kolue Huapi ežerų,
 Sengero upė (sportinė upėtakių žūklė),
 Sarasolos urvas (400 m ilgio),
 Sarmjento miesto muziejus.

 Išnašos 

 Nuorodos 
 www.coloniasarmiento.gov.ar 
 www.patagonia.com.ar 

Kategorija:Čubuto provincijos miestai